**Suplement i Certifikatës për kualifikimin profesional, BAR-RESTORANT, Niveli III në KSHK, referuar nivelit III të KEK**

**Individi është i aftë:**

* Të kontrollojë punët parapërgatitore për pritje dhe bankete brenda dhe jashtë restorantit.
* Të zbatojë metodat e shërbimit në restorant;
* Të shërbejë pijet te klientët në restorant;
* Të shërbejë ushqim dhe pije në dhomën e klientit;
* Të shërbejë në bankete.
* Të shërbejë në pritje.
* Të shërbejë në bufe.
* Të shërbejë në pushimet e kafesë.
* Të shërbejë në aktivitete jashtë restorantit dhe hotelit;
* Të kryejë flambime në sy të klientit.
* Të kryejë filetime në sy të klientit.
* Të kryejë gatime në sy të klientit.
* Të hartojë dhe interpretojë menunë;
* Të mirëmbajë inventarin e pijeve në bar;
* Të mirëmbajë pajisjet dhe mjetet e punës në bar;
* Të përgatisë kartën e pijeve (listë menunë) e barit;
* Të përgatisë pije mikse të ngrohta me bazë kafeje dhe alkol në bar;
* Të përgatisë pije aperitive në bar;
* Të përgatisë pije dixhestive në bar;
* Të përgatisë pije mikse joalkoolike në bar;
* Të përgatisë ushqime të vogla shoqëruese të pijeve në bar;
* Të shërbejë pijet e barit;
* Të zbatojë elementet e marketingut në shitjet në bar dhe restorant;
* Të zbatojë rregullat e higjienës në shërbimet e barit dhe restorantit;
* Të zbatojë rregullat etikës së komunikimit dhe estetikës në shërbimet e barit dhe restorantit;
* Të inventarizojë mjetet dhe pajisjet në vendin e punës;
* Të zbatojë rregullat e sigurisë në punë dhe të mbrojtjes së mjedisit në shërbimet e barit dhe restorantit;
* Të kryejë llogaritje të thjeshta ekonomike në veprimtarinë e barit dhe restorantit;
* Të mirëmbajë mjetet dhe mjedisin e punës;
* Të zbatojë kërkesat e kujdesit ndaj shëndetit dhe sigurisë së klientit gjatë përgatitjes dhe shërbimit në restorant;
* Të përdorë teknologjinë dixhitale në funksion të veprimtarisë profesionale.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Bar-restorant” niveli III në KSHK, referuar nivelit III të KEK, e pajis individin me certifikatën e punonjësit të kualifikuar për këtë kualifikim. Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional.

Ky kualifikim i jep individit mundësinë që t`i drejtohet tregut të punës për punësim në bare, restorante, klube, hotele, diskoteka, kroçerë, agjenci kateringu, pastiçeri, piano bar, wine bar, birrari si dhe në veprimtari të tjera që ushtrohen në këtë drejtim. Gjithashtu, individi mund të vetëpunësohet në kuadrin e një biznesi individual në fushën e shërbimeve e shërbimeve në bare dhe restorante.

Me përfundimin e kualifikimit profesional “Bar-restorant” niveli III-të në KSHK, referuar nivelit III të KEK, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (manaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).